Euroopan parlamentin päätöslauselma, joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2002 (Pääluokka I — Euroopan parlamentti)



Virallinen lehti nro L 330 , 04/11/2004 s. 0160 - 0170

Virallinen lehti nro L 330 , 04/11/2004 s. 0023 - 0023



Euroopan parlamentin päätöslauselma, joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2002 (Pääluokka I — Euroopan parlamentti) EUROOPAN PARLAMENTTI, joka ottaa huomioon varainhoitovuoden 2002 tulostilin ja taseen (I5-0034/2003 — C5-0088/2003), ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) [1], ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003), ottaa huomioon EY:n perustamissopimuksen 275 artiklan, EHTY:n perustamissopimuksen 78 d artiklan ja Euratomin perustamissopimuksen 179 a artiklan, ottaa huomioon 21. joulukuuta 1977 annetun varainhoitoasetuksen [2] 77 artiklan ja 25. kesäkuuta 2002 annetun varainhoitoasetuksen [3] 145—147 artiklan sekä Euroopan parlamentin talousarvion toteuttamista koskevien sisäisten sääntöjen [4] 13 artiklan, ottaa huomioon 21. joulukuuta 1977 annetun varainhoitoasetuksen 89 artiklan 7 kohdan, jonka mukaan yhteisön toimielimet tekevät kaikkensa toimiakseen vastuuvapauspäätöksiin sisältyvien huomautusten mukaisesti, ottaa huomioon työjärjestyksen 93 a artiklan ja 184 artiklan 3 kohdan sekä liitteen V siinä muodossa, jossa niitä sovellettiin ennen 1. tammikuuta 2003 ja sen jälkeen, ottaa huomioon talousarvion valvontavaliokunnan mietinnön (A5-0218/2004), A. ottaa huomioon, että vastuuvapausmenettelyssä sovelletaan 1. tammikuuta 2003 lähtien menettelysääntöjä, jotka on annettu 25. kesäkuuta 2002 hyväksytyssä varainhoitoasetuksessa ja 23. lokakuuta 2002 muutetussa parlamentin työjärjestyksessä, B. ottaa huomioon, että vuoden 2002 talousarviovastuita arvioitaessa sovelletaan kuitenkin vielä 21. joulukuuta 1977 annetun varainhoitoasetuksen sekä vuonna 2002 voimassa olleen parlamentin työjärjestyksen asiaa koskevia määräyksiä, C. ottaa huomioon, että parlamentin työjärjestystä muutettiin 23. lokakuuta 2002 siten, että vastuuvapaus myönnetään puhemiehelle eikä pääsihteerille, D. toteaa kuitenkin, että työjärjestykseen tehtyä muutosta ei voida soveltaa taannehtivasti, koska se tehtiin tärkeään, vastuuta koskevaan artiklaan; toteaa, että varainhoitovuoden 2002 vastuuvapaus on siksi edelleen myönnettävä pääsihteerille, 1. panee merkille Euroopan parlamentin varainhoitovuotta 2002 koskevat tilinpäätöstiedot: (Euroina) | Määrärahojen käyttö | Varainhoitovuoden 2002 määrärahat | Varainhoitovuodelta 2001 siirretyt määrärahat | Varainhoitoasetuksen 7 artiklan 1 kohdan b alakohta | Varainhoitoasetuksen 7 artiklan 1 kohdan a alakohta [5] | Käytettävissä olevat määrärahat | 992310000 [6] | 136621422 | — | Tehdyt sitoumukset | 977212022 | — | — | Suoritetut maksut | 876911049 | 126254342 | — | Vuodelle 2003 siirretyt määrärahat | | | | varainhoitoasetuksen 9 artiklan 1 ja 4 kohta | 100300973 | | | varainhoitoasetuksen 9 artiklan 2 kohdan a alakohta ja 5 kohta | 3302900 | — | — | Peruuntuvat määrärahat | 11795078 | 10367080 | — | Tase 31. joulukuuta 2002: 1403669148 | Talousarvion toteutus 2. onnittelee pääsihteeriä parlamentin myöntämien varojen tehokkaasta käytöstä; kiittää koko parlamentin henkilökuntaa jäsenille annetusta vakuuttavasta tuesta vuosina 1999—2004; 3. panee merkille, että tärkeimmät muutokset alun perin hyväksyttyyn varainhoitovuoden 2002 talousarvioon olivat seuraavat: - Eurooppa-valmistelukunnan rahoittamista varten annettiin korjaava ja täydentävä talousarvio nro 1, jolla talousarvion pääluokkaan I (parlamentti) lisättiin uusi momentti 372 ja luvusta 101 siirrettiin 1 miljoona euroa, - laajentumisvalmistelut, joiden yhteydessä toteutettujen ennakkotoimien (frontloading) ansiosta komissio pystyi korjaavan ja täydentävän talousarvion antamisen jälkeen osoittamaan vuoden 2002 määrärahoja alun perin vuodelle 2003 suunniteltuihin toimiin, ja vastaava määräraha lisättiin parlamentin talousarvioon 2003, 4. panee merkille, että vuonna 2002 Euroopan parlamentin tulot olivat 67256006 euroa (vuonna 2001: 68415805 euroa); 5. panee merkille tilintarkastustuomioistuimen 17. marraskuuta 2003 varainhoitoasetuksen 39 artiklan 3 kohdan mukaisesti antaman muistion, jossa arvioidaan neljää hyväksymismerkinnän epäämistapausta vuonna 2002; 6. huomauttaa, että tilintarkastustuomioistuimen vuosikertomuksen 2002 9.14 kohdassa, jossa käsitellään varainhoitovuoteen 2002 liittyneen tapahtumaotoksen perusteella saatuja parlamentin testituloksia, todetaan hallintomenoista yleisesti, että vuosikertomuksessa esitettyjä havaintoja lukuun ottamatta tarkastetussa tapahtumaotoksessa ei havaittu olennaisia virheitä; 7. toistaa kantansa, jonka mukaan tähän saakka varainhoidon valvontaan kuuluneen virheiden tunnistuksen lisäksi on nyt otettava vähintäänkin vastaavalla tavalla huomioon tulojen ja menojen hyväksyjien omien yksiköiden havainto- ja korjausmahdollisuudet; Tilinpäätöksen esitystapa ja sisältö 8. on tyytyväinen tilinpäätökseen liittyvän budjettihallinnon analysoinnin helppolukuisuuden parantamiseen, jota tilintarkastustuomioistuin on pyytänyt aiemmissa vuosikertomuksissaan; 9. toistaa pääsihteerille esittämänsä pyynnön, joka sisältyi 8. huhtikuuta 2003 annetun, vuoden 2001 vastuuvapautta koskevan päätöslauselman [7] 16 kohtaan, ilmoittaa, voidaanko parlamentin tulostili, mukaan luettuna budjettihallinnon analyysi, julkaista parlamentin www-sivulla; 10. panee merkille pääsihteerin vastauksen vuoden 2002 vastuuvapauskyselyn kysymykseen nro 37 (PE 338.137), jonka mukaan on epätodennäköistä, että parlamentissa olisi voinut tapahtua vastaavaa kuin Eurostatissa ottaen huomioon parlamentin viralliset hallinto- ja valvontamenettelyt vuonna 2002 (hankintoja ja sopimuksia käsittelevä neuvoa-antava komitea (CCAM), varainhoidon valvonta, oikeudellinen yksikkö) sekä sen, että sekä parlamentin hallintoelimet että sen valvontaviranomaiset pitävät moitteetonta varainhoitoa erittäin suuressa arvossa; Hallinto 11. palauttaa mieliin edempänä mainitun vuoden 2001 vastuuvapautta koskevan päätöslauselman 3 kohtaan sisältyneen lausunnon, jonka mukaan "vastuuvapausmenettelyä ei pitäisi soveltaa ainoastaan parlamentin pääsihteerin ja hallinnon hallintotoimiin vaan myös toimielimen hallintoelinten, nimittäin puhemiehen, puhemiehistön ja puheenjohtajakokouksen, tekemiin päätöksiin"; 12. panee merkille, että työjärjestyksen 93 a artiklan ensimmäisen luetelmakohdan mukaisesti vastuuvapaus myönnetään tulevaisuudessa Euroopan parlamentin puhemiehelle eikä pääsihteerille; 13. toteaa, että omistajaohjauksesta ja toimielinten johtamisesta käydään paraikaa keskustelua, jossa vakuuttavin argumentein korostetaan, että määrärahasitoumuksia tekevien ja maksuja maksavien tulojen ja menojen hyväksyjien vastuiden lisääntyessä myös poliittisten vallankäyttäjien vastuita olisi lisättävä näiden tehdessä taloudellisesti merkittäviä päätöksiä; 14. korostaa, että varainhoitoasetuksen mukaisesti tulojen ja menojen hyväksyjään voidaan kohdistaa kurinpitomenettely ja hänet voidaan saattaa korvausvelvolliseksi toteuttamiensa toimien tai tehtäviensä laiminlyönnin vuoksi (65 artiklan 2 kohta); panee lisäksi merkille, että valtuutetun tulojen ja menojen hyväksyjän on tulevaisuudessa laadittava toimielimelleen vuosittain toimintakertomus tehtäviensä suorittamisesta (60 artiklan 7 kohta); 15. panee merkille, että vastuualuejaon mukaisesti [8] jotkut puhemiehistön jäsenistä valvovat nyt tietyn hallinnonalan toimia, ja heillä on mahdollisuus osallistua tässä yhteydessä neuvotteluihin kolmansien osapuolten kanssa ja tehdä toimielimen puolesta (puhemiehistön antaman toimeksiannon mukaisesti) oikeudellisia ja/tai taloudellisia sitoumuksia, joilla saattaa olla huomattavia talousarviovaikutuksia; 16. panee merkille, että tällä hetkellä parlamentin hallintoelinten poliittisia vastuita ei ole käytännössä määritelty selvästi sellaisten toimivaltuuksien ja päätösten yhteydessä, joiden taloudelliset vaikutukset ovat merkittävät; kehottaa asiasta vastaavaa valiokuntaa ja puhemiehistöä tutkimaan tätä asiaa ja tekemään konkreettisia ehdotuksia; 17. katsoo, että avoimuuden ja vastuullisuuden lisäämiseksi näihin ehdotuksiin voitaisiin sisällyttää: - puhemiehen puhemiehistön puolesta antama vuotuinen talouskatsaus (samaan tapaan kuin yritysten johtokunta antaa osakkaita varten vuosikertomuksen), jossa selvitetään ja kommentoidaan tärkeimpiä taloustapahtumia ja suuntauksia sekä kerrotaan kyseisen varainhoitovuoden myönteisestä ja kielteisestä kehityksestä, - arvio muutoksista, jotka ovat välttämättömiä, kun poliittinen vastuu talousasioista kytketään tiukemmin parlamentin sisäisiin talousarviota koskeviin sääntöihin tai sen työjärjestykseen, esimerkiksi velvoittamalla hallintoasioista vastaavat varapuhemiehet antamaan vuosittaisen ilmoituksen; Vuoden 2001 vastuuvapauteen liittyvät jatkotoimet 18. muistuttaa, että 10. huhtikuuta 2002 antamansa vastuuvapautta 2000 koskeneen päätöslauselman [9] 11 kohdassa parlamentti kehotti pääsihteeriä toimittamaan talousarvion valvontavaliokunnan tarkasteltavaksi tilintarkastustuomioistuimen sektorikirjeen ja hallinnon vastaukset siihen; 19. panee merkille, että tähän pyyntöön vastattiin täysin varainhoitovuoden 2001 vastuuvapausmenettelyssä; 20. panee merkille, että vaikka puhemiehistön 4. joulukuuta 2002 hyväksymissä talousarvion toteuttamista koskevissa sisäisissä säännöissä [10] asiasta ei ole määräyksiä, tätä ei voida käyttää perusteluna sille, että hallinto ei ole onnistunut nykyisen vastuuvapausmenettelyn yhteydessä noudattamaan aiemmin ja korkeammalta taholta esitettyä pyyntöä (parlamentin 10. huhtikuuta 2002 antama päätöslauselma); 21. toteaa, että tilintarkastustuomioistuimen vuosikertomuksen julkaisemisen jälkeen ei ole perusteltua estää sektorikirjeiden luovuttamista luottamuksellisina asiakirjoina asiasta vastaavan valiokunnan tai sen esittelijän tarkasteltavaksi; 22. kehottaa pääsihteeriä antamaan selkeät ohjeet, joiden mukaisesti sektorikirjeet luovutetaan luottamuksellisuusmenettelyjen mukaisesti asiasta vastaavan valiokunnan tarkasteltavaksi vastuuvapausmenettelyn 2003 yhteydessä; Uuden varainhoitoasetuksen täytäntöönpano 23. antaa tunnustusta hallinnolle, joka pystyi toteuttamaan välttämättömät toimet uudelleenlaaditun varainhoitoasetuksen täytäntöönpanemiseksi lyhyessä määräajassa (asetus hyväksyttiin 25. kesäkuuta 2002 ja se tuli voimaan 1. tammikuuta 2003); muistuttaa kuitenkin, että uuden varainhoitoasetuksen täytäntöönpanosäännöksistä aiheutuvat vaikutukset on analysoitava huolellisesti, etteivät vuoden 2003 toimintahäiriöt, kuten eurooppatietopisteiden yhteydessä ilmennyt ennakoinnin puuttuminen, enää toistuisi; 24. a) panee merkille, että puhemiehistön 4. joulukuuta 2002 hyväksymien, uuden varainhoitoasetuksen täytäntöönpanoa koskevien sisäisten sääntöjen [11] 13 artiklan 8 kohdan mukaisesti sisäisen tarkastajan toimivalta ei kata edellytyksiä, joilla käytetään määrärahoja alamomentilta 3 7 0 1 "Poliittisten ryhmien ja sitoutumattomien jäsenten sihteeristökulut, hallinnosta johtuvat kulut, tiedotus sekä poliittiseen toimintaan liittyvät kulut"; b) panee myös merkille, että alamomentin 3 7 0 1 määrärahojen käyttöä koskevien sääntöjen tarkistettu versio, jonka puhemiehistö hyväksyi 30. kesäkuuta 2003, eroaa useissa suhteissa varainhoitoasetuksen määräyksistä; toteaa, että varainhoitoasetuksen yleisiin säännöksiin tehtävien poikkeusten, olivat nämä millaisia tahansa, on perustuttava asianmukaiseen oikeudellisten ja käytännön vaikutusten tutkimiseen; c) panee tyytyväisenä merkille poliittisten ryhmien pääsihteerien 4. helmikuuta 2004 päivätyn raportin, jossa he ehdottavat muutoksia alamomentin 3 7 0 1 määrärahojen käyttöä koskeviin sääntöihin; katsoo, että nämä muutokset ovat tärkeä askel oikeaan suuntaan; d) kehottaa puhemiehistöä mukauttamaan parlamentin sisäisiä sääntöjä sekä alamomentin 3 7 0 1 määrärahojen käyttöä koskevia sääntöjä paremmin varainhoitoasetuksen määräyksiin sekä sen soveltamista koskeviin sääntöihin pääsihteerien tekemien ehdotusten perusteella; e) kehottaa poliittisten ryhmien pääsihteereitä esittämään 1. heinäkuuta 2004 mennessä lisäselvityksen siitä, miten varainhoitoasetuksen ja parlamentin sisäisten sääntöjen välillä edelleen olemassa olevat erot voitaisiin tasoittaa, sekä tarvittaessa suosituksen siitä, kuinka varainhoitoasetusta ja/tai soveltamissääntöjä voitaisiin muuttaa poliittisten ryhmien erityisasema huomioon ottaen; f) tähdentää vielä tuomioistuimen ohjeita noudattaen, että voimassa olevia alamomentin 3 7 0 1 käyttöä koskevia sääntöjä on sovellettava aivan tasaveroisesti sitoutumattomiin jäseniin, jotta vältetään syrjintä näiden varojen käytössä; 25. panee merkille, että sisäisen tarkastuksen yksikön työohjelma 2003 sisälsi parlamentin sisäisen valvontajärjestelmän tarkastuksen päätavoitteena arvioida uudelleen, missä määrin toiminta on toimielimen sisäistä valvontaa koskevien vähimmäisstandardien tasolla; panee merkille, että asiasta vastaavalle valiokunnalle tiedotetaan tehdyn tarkastuksen tuloksista siinä vaiheessa, kun sisäinen tarkastaja antaa vuosikertomuksensa; 26. panee merkille, että sisäisen tarkastuksen yksikkö tarkastaa paraikaa uuden varainhoitoasetuksen mukaisesti hankintajärjestelyjä, ja tarkastuksen tuloksia odotetaan vuoden 2004 alkupuolen aikana; kehottaa pääsihteeriä tiedottamaan asiasta vastaavalle valiokunnalle näistä tuloksista ja niihin liittyvistä jatkotoimista, joista se päättää heti, kun sisäisissä säännöissä määrätyt menettelyt on saatu päätökseen; 27. pitää myönteisenä pääsihteerin aikomusta [12] lähettää tulevaisuudessa talousarvion valvontavaliokunnalle pyynnöstä jäljennökset valtuutettujen tulojen ja menojen hyväksyjien varainhoitoasetuksen 60 artiklan 7 kohdan mukaisesti laatimista vuotuisista toimintakertomuksista; Henkilöstö ja hallinto 28. vaatii puhemiehistöä varmistamaan, että kaikissa A1- ja A2-ura-alueen virkanimityksissä noudatetaan täysin avointa ja seurattavaa kilpailumenettelyä ja että valintalautakuntiin otetaan tarkkailijoiksi henkilöstökomitean edustajia; 29. palauttaa mieliin, että vuoden 2001 vastuuvapaudesta annetun päätöslauselman 28 kohdassa parlamentti pyysi 1. heinäkuuta 2003 mennessä ehdotuksia niiden entisten LA-virkamiesten epäsuotuisan aseman korjaamiseksi, jotka ovat läpäisseet sisäisen kilpailun ja siirtyneet A-ura-alueen virkaan ennen "décloisonnement"-järjestelmää ja jotka on tästä syystä sijoitettu A-palkkaluokan lähtötasolle (A7) riippumatta heidän LA-palkkaluokan virka-iästään; panee merkille, että pääsihteeri tunnustaa 18. helmikuuta 2004 päivätyssä vastauksessaan, että näitä LA-virkamiehiä on kohdeltu epäoikeudenmukaisesti "décloisonnement"-järjestelmästä hyötyneisiin verrattuna; pyytääkin pääsihteeriä tekemään virkamiesten syrjimättömyyden periaatteen noudattamiseksi konkreettisia ehdotuksia, joilla pyritään kompensoimaan tilanne näille harvoille LA-virkamiehille, joiden aloitteellisuus ja energisyys asettivat heidät paradoksaalisesti erittäin epäsuotuisaan asemaan; 30. panee tyytyväisenä merkille useissa käännöstoiminnan osaston jaostoissa käyttöön otetun mallin, jossa jaostot jaetaan teemaryhmiin parlamentin valiokuntajaon mukaisesti; panee merkille, että järjestelmä on lisännyt tuottavuutta; kehottaa parlamentin hallintoa tutkimaan, voitaisiinko järjestelmää laajentaa kaikkiin käännösjaostoihin; 31. muistuttaa, että turvatoimia tehostettiin 11. syyskuuta 2001 tapahtuneiden terroritekojen jälkeen; kehottaa äskettäisten tapahtumien ja nykyisen kansainvälisen turvallisuusilmapiirin perusteella pääsihteeriä arvioimaan uudelleen kaikkia turvajärjestelyjä ja saattamaan ne ajan tasalle, ennakoimaan mahdollisia uhkatekijöitä ja varautumaan niihin asiantuntijoiden opastuksella varmistaen samalla, että parlamentin kiinteistöissä on asianmukaisen koulutuksen saaneita turvahenkilöitä; Poliittisten ryhmien varainhoito 32. panee merkille, että poliittiset ryhmät vastasivat talousarvion valvontavaliokunnan vastuuvapausmenettelyn 2002 yhteydessä laatimaan kyselyyn ainoastaan osittain; 33. on tyytyväinen siihen, että poliittisten ryhmien vuotuinen tilinpäätös on nyt julkistettu parlamentin Internet-sivuilla; pahoittelee kuitenkin, että 8. huhtikuuta 2003 hyväksytyn parlamentin päätöslauselman 80 kohdan d alakohdan mukaisia jatkotoimia, jotka koskevat poliittisten ryhmien sisäisten varainhoitoa ja alamomentin 3 7 0 1 määrärahojen käyttöä koskevien sääntöjen julkistamista niin ikään parlamentin Internet-sivuilla, ei ole toteutettu; 34. pitää tarpeellisena, että sama tilintarkastusyritys ei tuota oheispalveluja, jotta vältetään mahdolliset eturistiriidat; 35. pyytää pääsihteeriä tarkastelemaan ehdotusta tilintarkastusyritysryhmän (tai ainakin kyseisessä tilintarkastusyrityksessä ryhmän tilintarkastuksesta vastaavan henkilön) kierrättämisestä viiden vuoden välein; 36. muistuttaa edellä mainitun 8. huhtikuuta 2003 antamansa päätöslauselman 85 kohdasta, jossa asiasta vastaavaa valiokuntaa kehotetaan omistamaan jatkossakin osa vuotuisesta vastuuvapausmenettelystä poliittisten ryhmien ja sitoutumattomien jäsenten tileille ja kiinnittämään erityistä huomiota tilintarkastustuomioistuimen mahdollisiin erityishuomautuksiin varainhoitovuoden 2002 vastuuvapausmenettelyn yhteydessä; 37. korostaa, että tilintarkastustuomioistuimen vuosikertomuksessa 2002 käsitellään erityiskertomukseen nro 13/2000 [13] liittyviä jatkotoimia, jotka koskevat Euroopan parlamentin poliittisten ryhmien menoja; 38. panee merkille, että vuonna 2002 alamomentin 3 7 0 1 määrärahat jakautuivat puhemiehistön 4. helmikuuta 2002 tekemän päätöksen mukaisesti seuraavalla tavalla: Käytettävissä oleva määrä yhteensä: 34988000 euroa Sitoutumattomat jäsenet (33): 1154604 euroa Ryhmien käytettävissä oleva määrä: 33833396 euroa Ryhmä | Jäsenten määrä | Määrärahatilanne 1.1.2002 | Siirretty vuodelta 2001 [14] | Menot vuonna 2002 [14] | Käyttöaste % | Siirretty vuodelle 2003 [14] | PPE | 232 | 12922519 | 7234352 | 15870767 | 122,82 | 4775841 | PSE | 179 | 10067849 | 7592863 | 13575568 | 134,84 | 4573736 | ELDR | 53 | 3042382 | 1292952 | 3334600 | 110,44 | 1079435 | VERTS | 45 | 2656812 | 2313851 | 4105303 | 155,20 | 952607 | GUE/NGL | 44 | 2684778 | 1923255 | 3650792 | 135,37 | 1081653 | UEN | 22 | 1328517 | 1034056 | 2009402 | 151,25 | 383067 | EDD | 18 | 1130539 | 717208 | 1456489 | 128,83 | 465517 | YHT. | 593 | 33833396 | 22108537 | 44002921 | 130,06 | 13311856 | 39. muistuttaa, että alamomentin 3 7 0 1 määrärahojen käyttöä koskevien sääntöjen [15] 2.1.6 kohdassa ryhmille ja sitoutumattomille jäsenille annetaan oikeus siirtää seuraavalle vuodelle enintään 50 prosenttia Euroopan parlamentin talousarviosta saaduista vuotuisista määrärahoista; panee merkille, että yksikään poliittinen ryhmä ei ylittänyt 50 prosentin rajaa siirtäessään määrärahoja vuodelta 2002 vuodelle 2003 [16]; 40. panee merkille tilintarkastustuomioistuimen huomiot poliittisten ryhmien tileistä vuonna 2002 (vuosikertomuksen kohta 9.29 jne.): - sovelletaan sekä kassaperusteista että suoriteperusteista kirjanpitoa (tai toisinaan näiden yhdistelmää) poliittisesta ryhmästä riippuen, mikä vaikeuttaa vertailua, - tilinpäätöksistä eivät ilmene kirjaussuunnitelman edellyttämät yksityiskohtaiset tiedot hajautetuista menoista, - käyttöomaisuutta koskevien tietojen kirjaamisessa poliittisten ryhmien kirjanpitoon sekä parlamentin inventointijärjestelmään on edistytty merkittävästi, - ulkoisen tarkastuksen osalta viiden eri tarkastusyrityksen tarkastamaa seitsemää tilinpäätöstä koskevien lausumien sisältö vaihteli; 41. on yhtä mieltä siitä, että ryhmien määrärahojen käytöstä toimittamien vuosikertomusten informatiivinen arvo on edelleen rajallinen, koska säännöissä ei edellytetä tilinpäätösten lisäksi tiedottamista siitä, mitkä ovat tärkeimpien rahoitettujen toimien tavoitteet, millaisia toimet ovat ja mitä ne maksavat; 42. kehottaa pääsihteeriä selvittämään, olisiko hyödyllistä ottaa käyttöön vakiomalli, jossa esitetään, mitä seikkoja on ilmettävä i) ryhmien tilinpäätökseen liitetystä taloushallintoa koskevasta analyysistä ja ii) ulkopuolisten tarkastajien antamista lausunnoista; 43. kehottaa toimivaltaisia elimiä varmistamaan alamomentin 3 7 0 1 määrärahojen käyttösääntöjen mahdollisen tarkistuksen yhteydessä, että tulevaisuudessa määrärahojen käytöstä raportoidaan kattavasti; 44. myöntää, että siihen asti, kunnes poliittisille ryhmille myönnetään oikeushenkilön asema, niiden siirtämät määrärahat olisi kirjattava Euroopan parlamentin tilinpäätöksen vastaavaa-puolelle; 45. panee merkille, että kansallisten valtuuskuntien menot ovat puolet kokonaismenoista ja että erityismääräysten noudattaminen edellyttää paikan päällä tapahtuvia tarkastuksia poliittisten ryhmien keskustoimipaikoissa tehtävien tarkastusten lisäksi; ehdottaa, että kyseisten sääntöjen tarkastuksiin liittyviä määräyksiä muutettaisiin vastaavasti; 46. panee merkille, että alamomentin 3 7 0 1 määrärahojen käyttöä koskevien sääntöjen [17] 1.6.2 kohdan mukaisesti poliittiset ryhmät voivat tällä hetkellä tukea puolueita vuodessa enintään 5 prosentilla; muistuttaa, että poliittisten puolueiden rahoituksesta annetun asetuksen (EY) N:o 2004/2003 [18] 6 artiklan mukaisesti Euroopan tason poliittinen puolue ei saa ottaa lahjoituksia Euroopan parlamentin poliittisten ryhmien talousarviosta; kehottaa toimivaltaisia elimiä ottamaan tämän säännöksen huomioon tarkistaessaan kyseisiä sääntöjä seuraavan kerran; Sitoutumattomat jäsenet 47. panee merkille, että kaikki sitoutumattomat jäsenet eivät ole toimittaneet hallinnolle varainhoitovuotta 2002 koskevia tarpeellisia asiakirjoja; 48. toteaa, että voimassa olevien sääntöjen [19] 2.9.6 kohdan mukaisesti hallinto laatii sitoutumattomien jäsenten osalta tulo- ja menotaulukon ja jäsenkohtaisen taseen, jossa vahvistetaan, että tilit ovat asianmukaiset ja näiden sääntöjen mukaiset; 49. muistuttaa, että uusien sääntöjen voimaantuloon asti alamomentin 3 7 0 1 määrärahojen käyttöä koskevien sääntöjen edellyttämien kertomusten ja tilinpäätöstietojen esittäminen on kunkin yksittäisen sitoutumattoman jäsenen vastuulla; 50. pahoittelee, että hallinto ei ole kyennyt toimittamaan vuotta 2002 koskevia kertomuksia ja tilinpäätöstietoja asiasta vastaavalle valiokunnalle, koska kaikki sitoutumattomat jäsenet eivät ole vielä antaneet riittävää selvitystä kyseisten määrärahojen käytöstä vuonna 2002; 51. panee merkille, että toisin kuin poliittisten ryhmien, sitoutumattomien jäsenten tileille ei tehdä ulkoista tarkastusta; 52. katsoo, että sitoutumattomien jäsenten osalta alamomentin 3 7 0 1 määrärahojen käyttö kuuluu parlamentin sisäisen tarkastajan toimivaltuuksiin, minkä vuoksi on sovellettava talousarvion toteuttamista koskevien parlamentin sisäisten sääntöjen 13 artiklan 8 kohdan säännöksiä; Jäsenten korvaukset 53. pahoittelee, että neuvosto ei hyväksynyt jäsenten asemaa koskevia sääntöjä, joita parlamentti kannatti ja joissa kaikkia jäseniä olisi kohdeltu oikeudenmukaisesti; 54. on sitä mieltä, että jäsenten asemaa koskevien sääntöjen hyväksyminen samalla, kun kulukorvausjärjestelmää uudistetaan, parlamentin kannattamalla tavalla, olisi ollut paras tapa taata kaikkien parlamentin jäsenten tasapuolinen ja oikeudenmukainen kohtelu; katsoo kuitenkin, että vaikka neuvosto ei sääntöjä hyväksynyt, parlamentin on edelleen vastattava siitä, että unionin varoja käytetään rehellisesti ja avoimesti; 55. muistuttaa edellä mainitun Euroopan parlamentin vuoden 2001 vastuuvapauspäätöslauselman 104 kohdasta ja tilintarkastustuomioistuimen suosituksista matka- ja oleskelukulujen korvaamiseksi ja siitä, että parlamentin maksamien matkakulujen ja jäsenelle todellisuudessa aiheutuneiden kulujen välillä ei pitäisi olla eroa ja että parlamentin puhemiehistö käsittelee tätä kysymystä ainoana toimivaltaisena elimenä asianmukaisten mukautusten tekemiseen; 56. pyytää puhemiehistöä ja kvestoreita arvioimaan uudelleen jäsenille maksettavien korvausten järjestelmää sekä sen soveltamis- ja valvontatapaa pyrkien varmistamaan, että legitiimiä parlamentaarista toimintaa varten käyttöön annetaan asianmukaiset ja riittävät varat sellaisen avoimen järjestelmän mukaisesti, joka perustuu vastuuvelvollisuuteen ja joka mahdollistaa tehokkaat ja epäbyrokraattiset maksumenettelyt; 57. ottaa huomioon, ettei jäsenten asemaa koskevista säännöistä päästy sopimukseen, ja kehottaa siksi puhemiehistöä hyväksymään viipymättä uudet kuluja ja korvauksia koskevat säännöt puhemiehistön 28. toukokuuta 2003 tekemän päätöksen mukaisesti; katsoo, että uusien sääntöjen olisi tultava voimaan uuden vaalikauden alussa ja että niihin olisi sisällytettävä mm. matkakorvaus todellisten kulujen perusteella; Sihteeristökorvaus 58. panee merkille, että Euroopan parlamentin avustajien yhdistyksen, tilintarkastustuomioistuimen, parlamentin oman varainhoidon valvojan sekä jäsenten asemaa koskevista säännöistä vastaavan varapuhemies Onestan mukaan uudet sihteeristökorvauksen maksamista koskevat säännöt, jotka tulivat voimaan 1. tammikuuta 2001, aiheuttavat vieläkin monia ongelmia sekä varainhoitoasetuksen että voimassa olevan kansallisen lainsäädännön (verotus, sosiaaliturva jne.) noudattamisen kannalta, eivätkä ne ole myöskään käyttäjäystävällisiä; paneekin tyytyväisenä merkille puhemiehistön 9. helmikuuta 2004 hyväksymät muutokset sihteeristökorvauksen maksua koskeviin sääntöihin; pyytää pääsihteeriä varmistamaan, että uudet säännöt pannaan tarkasti täytäntöön; katsoo kuitenkin, että uuden vaatimuksen, jonka mukaan palvelusopimusten osalta laskuihin ja menoselvityksiin pitäisi liittää ilmoitus, jolla todistetaan, että kyseinen henkilöstö kuuluu asianmukaisesti sosiaaliturvajärjestelmään ja että verot ja sosiaalimaksut on maksettu asianmukaisesti, ei pitäisi rajoittua sopimuksiin, joiden kesto on yli kuusi kuukautta; 59. on sitä mieltä, että kaikki parlamentin jäsenten avustajille suoritettavat maksut olisi annettava parlamentin hallinnon tehtäväksi niin pian kuin se on käytännössä mahdollista, joko suoraan tai kansallisten maksutoimistojen kautta; korostaa, että kyseisenkaltaisessa järjestelmässä jäsen olisi edelleen vastuussa päätöksistä, jotka liittyvät esim. rekrytointiin, erottamiseen, lomiin ja palkkatasoon, mutta parlamentin hallinto takaisi, että kaikki maksut suoritetaan varainhoitoasetuksen ja voimassa olevien kansallisten säännösten mukaisesti; panee merkille, että parlamentin hallinnon mukaan [20] tällaisen järjestelmän kustannukset eivät saisi ylittää 120:tä euroa jäsentä kohden kuukaudessa; 60. katsoo vielä, että jos halutaan varmistaa, että sihteeristökorvaus käytetään mahdollisimman avoimesti, parlamentin olisi akkreditoitava sihteeristökorvausta saavat avustajat, ja tarvittaessa tätä tarkoitusta varten olisi luotava uusi "vaalipiiriperusteinen akkreditointiluokka"; panee merkille, että tämän vuoksi kaikkien avustajien nimet olisi lisättävä avustajien julkiseen rekisteriin; 61. pyytää pääsihteeriä ilmoittamaan tilintarkastustuomioistuimelle kahden viikon kuluessa tämän päätöslauselman hyväksymisestä Euroopan parlamentin täysistunnossa, keitä avustajia ei rahoitettu vuonna 2002 sihteeristökorvauksesta tai muista taloudellisia etuja koskevassa ilmoituksessa mainituista lähteistä; kehottaa tilintarkastustuomioistuinta varmistamaan pääsihteerin ilmoittamien tapausten osalta, mistä varoista kyseisille avustajille on maksettu palkkaa ja onko tältä osin rikottu Euroopan parlamentin työjärjestystä tai kansallisia sääntöjä; 62. pyytää pääsihteeriä varmistamaan, että nykyisten Euroopan unionin jäsenvaltioiden asettamat rajoitukset uusista jäsenvaltioista peräisin olevien työntekijöiden vapaalle liikkuvuudelle eivät estä uusista jäsenvaltioista tulevia jäseniä palkkaamasta avustajia kotimaastaan tai näiden avustajien mahdollisuuksia liikkua vapaasti Euroopan unionin alueella; Päiväraha 63. katsoo, että parlamentin virkamiesten on aina valvottava läsnäolorekistereitä, jotka jäsenet allekirjoittavat; ottaa huomioon, että tämän varmistamiseksi on jo toteutettu toimia; 64. katsoo, että päiväraha on kiinteä summa, jonka on määrä kattaa kaikki parlamentissa toimimisesta jäsenelle aiheutuvat kulut, taksikulut mukaan lukien; katsoo tämän vuoksi, että syyskuussa 2003 käyttöön otettu erillinen taksikorvaus (kuitteja vastaan), jota päätettiin jatkaa tammikuussa 2004, on tarpeeton ja että se olisi lakkautettava; Sairausvakuutus 65. korostaa, että jäsenillä on oikeus ilmaiseen sairausvakuutukseen parlamentin sääntöjen mukaisesti jopa silloinkin, kun he voivat käyttää jäsenvaltion terveyspalveluja; katsoo, että parlamentin sairausvakuutuksen jäsenille olisi oltava kansallisten sekä julkisten että yksityisten järjestelmien täydentävä lisä, joka perustuisi markkinaolosuhteisiin; katsoo lisäksi, että parlamentin järjestelmää käyttäviltä jäseniltä olisi perittävä sairausvakuutusmaksu; on sitä mieltä, että sääntöjä olisi muutettava tässä suhteessa seuraavan lainsäädäntökauden alusta lähtien; Ennakkomaksujärjestelmä 66. katsoo, että nykyinen ennakkomaksujärjestelmä, jossa parlamentin hallinto korvaa jäsenten kulut ennen niiden perusteena olevien tositteiden varmentamista, olisi korvattava järjestelmällä, jossa kullakin jäsenellä olisi oma tilinsä, josta kaikki kyseiselle jäsenelle suoritettavat maksut tai hänen maksettavakseen lankeavat maksut konsolidoitaisiin ja jossa jäsenille voitaisiin suorittaa kuukaudessa yksi ainoa maksu; 67. toteaa lisäksi, että ennen tämänkaltaisen järjestelmän käyttöönottoa ja tilintarkastustuomioistuimen huolestuneisuuden hälventämiseksi jäsenten maksuosuudet vapaaehtoiseen lisäeläkejärjestelmään olisi vähennettävä päivärahakorvauksista yleisen kulukorvauksen sijasta; Parlamentin työskentelypaikat 68. kehottaa parlamentin hallintoa jatkamaan ja tehostamaan paikallisten asukkaiden kanssa käytävää vuoropuhelua D4- ja D5-kiinteistöjen rakennustöistä Quartier Léopold -alueella, jossa parlamentin Brysselin kiinteistöt sijaitsevat; katsoo, että parlamentin hallinnon on taattava, että elinolot eivät huonone rakennustöiden takia hyväksyttävän vähimmäistason alapuolelle ja että paikallisten asukkaiden toiveet on pyrittävä ottamaan mahdollisimman hyvin huomioon suunniteltaessa parlamentin kiinteistöihin rajoittuvia alueita ja niillä kulkemista; Ympäristö 69. kehottaa toimittamaan talousarvion valvontavaliokunnalle ympäristöhallintoon erikoistuneiden konsulttien tekemän tutkimuksen, joka koski parlamentin sisäistä ympäristöpolitiikkaa ja jonka piti olla valmis vuoden 2003 lopussa [21]; 70. korostaa, että Maailman terveysjärjestön mukaan altistuminen tupakansavulle aiheuttaa kuolemia, sairauksia ja vammaisuutta; 71. panee merkille, että Euroopan oikeusasiamies teki 23. tammikuuta 2004 päätöksen Euroopan parlamenttia vastaan tehdystä kantelusta nro 260/2003 ja totesi siinä, että toiminnassa on hallinnollisia epäkohtia ja että Euroopan parlamentti ei ole onnistunut toteuttamaan tarvittavia toimia noudattaakseen sisäisiä sääntöjä tupakoinnista Euroopan parlamentin tiloissa; 72. katsoo, että Euroopan parlamentti ei ole vieläkään onnistunut viemään läpi tupakoinnin vastaisia toimenpiteitä ja että tästä aiheutuu vakava terveysuhka kaikille parlamentin rakennuksissa työskenteleville, mikä saattaa johtaa huomattaviin korvausvaatimuksiin; 73. pitää myönteisenä komission päätöstä kieltää tupakointi kaikissa komission kiinteistöissä (myös baareissa ja ravintoloissa) 1. toukokuuta 2004 alkaen; kehottaa parlamentin hallintoa ja kvestorikollegiota kieltämään tupakoinnin kauttaaltaan parlamentin kiinteistöjen julkisissa tiloissa kolmella työskentelypaikkakunnalla 1. toukokuuta 2004 alkaen; katsoo, että tupakoiville olisi osoitettava erityiset tilat; 74. toteaa, että jäsenille jaetaan edelleen monia virallisia asiakirjoja paperiversiona, vaikka ne olisivat saatavana sähköisinä; korostaa, että usein nämä asiakirjat päätyvät jätepaperiksi jopa käyttämättöminä, mikä on sekä rahan että paperin valtaisaa tuhlausta; pyytää, että kvestorikollegio kehottaa hallintoa lopettamaan seuraavantyyppisten asiakirjojen automaattisesti tapahtuvan yleisen jakelun edellyttäen, että asiakirjat ovat saatavina myös sähköisinä ja/tai että ne voidaan lähettää sähköisesti: - komission asiakirjat, - neuvoston asiakirjat, - PO II:n ja III:n työasiakirjat ja tutkimukset, - istuntoasiakirjat, - kvestorien ja puhemiehistön ilmoitukset sekä muut viralliset tiedonannot, 75. kehottaa sen sijaan varaamaan näitä asiakirjoja rajoitetusti mutta riittävästi paperimuodossa asiakirjojen jakelupisteeseen; 76. kehottaa ottamaan käyttöön sähköisen allekirjoitusjärjestelmän esimerkiksi tarkistuksia ja parlamentin jäsenten kysymyksiä varten, jolloin niitä ei tarvitsisi painattaa. [1] EUVL C 286, 28.11.2003, s. 1. [2] EYVL L 356, 31.12.1977, s. 1. [3] EYVL L 248, 16.9.2002, s. 1. [4] PE 265.492/BUR/lopull. [5] 21. joulukuuta 1977 annettu varainhoitoasetus. [6] Mukaan lukien korjaavat ja täydentävät talousarviot nro 1/2002 ja nro 6/2002. [7] EUVL L 148, 16.6.2003, s. 62. [8] PE 315.557/BUR/lopull. (ks. parlamentin www-sivut: parlamentin elimet/puhemiehistö/kokoonpano). [9] EYVL L 158, 17.6.2002, s. 43. [10] PE 324.692/BUR/lopull., ks. PO VIII:n www-sivut. [11] PE 324.692/BUR/lopull., ks. PO VIII:n www-sivut. [12] Lähde: pääsihteerin vastaus EP:n 8. huhtikuuta 2003 antaman päätöslauselman 5 kohtaan. [13] EYVL C 181, 28.6.2000, s. 1. [14] Sisältää myös ryhmien omat varat sekä mukautukset ja saatavat vuoden aikana (lähde: PO VIII). [15] Puhemiehistön pöytäkirja 1.2.2001. [16] Euroopan parlamentti, PO VIII. [17] Puhemiehistön pöytäkirjat 1.2.2001 ja 30.6.2003. [18] EUVL L 297, 15.11.2003, s. 1. [19] Puhemiehistön pöytäkirja 30.6.2003. [20] Lähde: vastuuvapauskyselyn 2002 kysymys nro 5 (PE 338.137). [21] Lähde: pääsihteerin vastaus Euroopan parlamentin 8. huhtikuuta 2003 antaman päätöslauselman 112 kohtaan. --------------------------------------------------